ଡେଲାଙ୍ଗ - - ଡେଲାଙ୍ଗ ବ୍ଳକ ବିଜୁ ପଟ୍ଟନାୟକ ସମ୍ମଳନୀ କକ୍ଷରେ କରୋନା ସଚେତନତା ପାଇଁ ସ୍ୱତନ୍ତ୍ର ପଞ୍ଚାୟତ ସମିତି ବୈଠକ ଅନୁଷ୍ଠିତ ହୋଇଯାଇଛି । ବୈଠକରେ ବ୍ଳକ ଅଧ୍ୟକ୍ଷ ପ୍ରସନ୍ନ ସାହୁ ସଭାପତିତ୍ୱ କରିଥିବା ବେଳେ ବିଡିଓ କ୍ଷୀରୋଦ୍ର ପ୍ରଧାନ ବୈଠକ ସମ୍ପର୍କରେ ପ୍ରାରମ୍ଭିକ ସୁଚନା ପ୍ରଦାନ କରିଥିଲେ । ସାରା ଦେଶରେ କରୋନା ସଂକ୍ରମଣ ବଡିବାରେ ଲାଗିଛି ।
ଓଡିଶାରେ ଏହି କରୋନା ଭୁତାଣୁ ତାର କାଯା ବିସ୍ତାର କରି ଚାଲିଛି । ଏହି ରୋଗ ବିଦେଶରୁ ଫେରୁଥିବା ଲୋକମାନଙ୍କ ଠାରୁ ସୃଷ୍ଟି ହେଉଛି ବୋଲି ସ୍ୱାସ୍ଥ୍ୟ ବିଭାଗର ବିଶେଷଜ୍ଞ ମାନେ କହନ୍ତି ।ଏହି ରୋଗରୁ ରକ୍ଷା ପାଇବା ପାଇଁ ବିଶେଷ କରି ଜନସଚେତନତା ଦରକାର ବୋଲି ଅଧ୍ୟକ୍ଷ ଶ୍ରୀ ସାହୁ କହିଥିଲେ । ବିଶେଷ କରି କରୋନା ଭୁତାଣୁରୁ ମୁକ୍ତି ପାଇବା ପାଇଁ ହେଲେ ଜନସଚେତନତା ଦରକାର ବୋଲି ମତ ପ୍ରକାଶ ପାଇଥିଲା । ସେହିପରି ୪ ମାସର ଭର୍ତ୍ତା ଓ ୩ ମାସର ରାଶନ ସାମଗ୍ରୀ ବଣ୍ଟନ କରାଯିବ ।
